বনু কাইনুকা

বনু কাইনুকা (; অন্যান্য বানান: বনু কাইনুকা, বনু কায়নুকা, বনু কাইনুকা) ছিল মদিনায় (বর্তমান সৌদি আরব) বসবাসকারী তিনটি প্রধান ইহুদি গোত্রের একটি। পরবর্তীতে তাদের মুহাম্মদের আদেশে বহিষ্কার করা হয়। তারা বণিক হিসেবে পরিচিত ছিল এবং আর্থিকভাবে সম্পন্ন ছিল। তারা মদিনার দক্ষিণ-পশ্চিম অংশে বসবাস করত এবং পূর্বে বনু খাযরাজ গোত্রের মিত্র ছিল।

ইসলামি বর্ণনা অনুযায়ী, ৬২৪ খ্রিস্টাব্দে এক মুসলিম নারী বনু কাইনুকার এক সোনার কারিগরের দোকানে গেলে, সেই কারিগর তার পরিধান পেছন থেকে আটকিয়ে দেয়। ফলে নারীটি দাঁড়ানোর সময় তার পা দেখা যায়। তিনি চিৎকার করে ওঠেন এবং এর ফলে এক মুসলিম ব্যক্তি সেই কারিগরকে হত্যা করেন। এরপর সেই কারিগরের লোকেরা পাল্টা আক্রমণ করে সেই মুসলিমকে হত্যা করে। মুহাম্মদ এই ঘটনাকে একটি casus belli (যুদ্ধ ঘোষণার কারণ) হিসেবে গ্রহণ করেন।Guillaume 363, Stillman 122, ibn Kathir 2.Watt (1956), p. 207–9. এরপর মুসলিমদের পক্ষ থেকে দাবি করা হয় যে বনু কাইনুকা মদিনা সনদের শর্ত ভঙ্গ করেছে।

মুহাম্মদ এরপর গোত্রটিকে অবরোধ করেন, যা চৌদ্দ বা পনের দিন স্থায়ী হয়। শেষমেশ বনু কাইনুকা শর্তহীন আত্মসমর্পণ করে। এরপর মুসলিমরা গোত্রটির সম্পত্তি লুট করে এবং তা যুদ্ধলব্ধ সম্পদ (booty) হিসেবে গ্রহণ করে।

 বংশ পরিচয় 
বনু কাইনুকা গোত্রের পূর্বপুরুষ ছিলেন ইস্রায়েলীয় পিতৃতান্ত্রিক কাইনুকা। তার পূর্ণ বংশধারা ছিল: কাইনুকা বিন আমশেল বিন মনশি বিন ইউহানান বিন বিনিয়ামিন বিন সারুন বিন নাফতালি বিন এলিয়েজার বিন মূসা (, *কাইনুকা ইবন আমশেল ইবন মনশি ইবন ইউহানান ইবন বিনিয়ামিন ইবন সারুন ইবন নাফতালি ইবন হাই ইবন মূসা*)।

 পটভূমি 
৭ম শতকে বনু কাইনুকা গোত্রটি ইয়াসরিব (বর্তমান মদিনা) নগরীর দক্ষিণ-পশ্চিম অংশে অবস্থিত দুটি দুর্গে বসবাস করত। তারা ঠিক কখন সেখানে বসতি স্থাপন করে তা জানা যায় না। যদিও তাদের অধিকাংশ নাম ছিল আরবী, তারা জাতিগত ও ধর্মীয়ভাবে ইহুদি ছিল। এই গোত্রের সদস্যরা জমির মালিক ছিল না; তারা জীবিকা নির্বাহ করত বাণিজ্য ও কারুশিল্পের মাধ্যমে, যার মধ্যে সোনার কারিগরি অন্যতম।Wensinck, A.J. "Kaynuka, banu". Encyclopaedia of Islam ইয়াসরিবের প্রধান বাজার এলাকাটি তাদের বাসভূমিতেই অবস্থিত ছিল।Peters 182. বনু কাইনুকা স্থানীয় বনু খাযরাজ গোত্রের মিত্র ছিল এবং তারা বনু আওস গোত্রের সঙ্গে খাযরাজদের সংঘর্ষে তাদের সমর্থন দিত।Guillaume 1955, p. 253

 মুহাম্মদের আগমন 
৬২২ খ্রিস্টাব্দের মে মাসে মুহাম্মদ তার কিছু সহচরসহ ইয়াসরিবে আগমন করেন। শহরের বিভিন্ন স্থানীয় গোত্রের সদস্যরা তাদের আশ্রয় দেয় এবং তারা পরিচিত হন আনসার নামে। মুহাম্মদ এরপর একটি চুক্তি স্থাপনের উদ্যোগ নেন, যেটি মদিনার সনদ নামে পরিচিত। এই সনদের মাধ্যমে মুসলিম, আনসার ও ইয়াসরিবের বিভিন্ন ইহুদি গোত্রের মধ্যে নগর শাসন এবং পারস্পরিক সম্পর্কের বিধান নির্ধারিত হয়।

ঐতিহ্যগত মুসলিম সূত্র অনুযায়ী, এই চুক্তির শর্তাবলির মধ্যে ছিল: কুরাইশদের বর্জন, তাদের কোনো ধরনের সহায়তা না করা, যদি তৃতীয় পক্ষ আক্রমণ করে তবে একে অপরকে সহযোগিতা করা, এবং বহিরাগত আক্রমণের ক্ষেত্রে মদিনার যৌথ প্রতিরক্ষা নিশ্চিত করা।Ibn Hisham, as-Seerat an-Nabaweeyat, Vol. II, pp. 147-150.Ibn Ishaq, pp. 231-235.

তবে, এই দলিলটি মূলত ইবন ইসহাক কর্তৃক রচিত ও ইবন হিশাম কর্তৃক সংকলিত হওয়ায় এর প্রকৃতি নিয়ে আধুনিক ঐতিহাসিকদের মধ্যে মতভেদ রয়েছে। অনেকের মতে এটি সম্ভবত বিভিন্ন সময়ে সম্পাদিত মৌখিক চুক্তির সংকলন, এবং সেগুলি কখন, কার সঙ্গে সম্পাদিত হয়েছিল তা স্পষ্ট নয়।Firestone 118; Welch, "Muhammad", Encyclopaedia of Islam. For opinions disputing the early date of the Constitution of Medina, see e.g., Peters 119.

 বহিষ্কার 

৬২৩ সালের ডিসেম্বর মাসে, মুহাম্মদের নেতৃত্বে মুসলিমরা বদরের যুদ্ধে বনু কুরাইশ গোত্রভুক্ত মক্কাবাসীদের পরাজিত করে। ইবন ইসহাক লিখেছেন, যুদ্ধের পরপরই মুসলিমদের সঙ্গে বনু কাইনুকার (যারা বনু খাযরাজ গোত্রের মিত্র ছিল) একটি বিরোধ সৃষ্টি হয়। এক মুসলিম নারী কাইনুকার বাজারে এক গহনার দোকানে গেলে, সেখানকার এক ইহুদি সোনার কারিগর ও উপস্থিত কিছু পুরুষ তাকে মুখোশ (হিজাব) সরাতে বলে বিরক্ত করতে থাকে। নারীটি এতে রাজি না হওয়ায়, সোনার কারিগর কৌশলে তার পোশাক পেছন থেকে এমনভাবে আটকে দেয় যে দাঁড়ানোর সময় তার পা দৃশ্যমান হয়ে পড়ে। এতে তিনি চিৎকার করে ওঠেন। ঘটনাস্থলে উপস্থিত এক মুসলিম ব্যক্তি সেই কারিগরকে হত্যা করে এবং পরবর্তীতে কারিগরের সঙ্গীরা ওই মুসলিমকে হত্যা করে প্রতিশোধ নেয়। ওই মুসলিমের পরিবার অন্যান্য মুসলিমদের কাছে সাহায্য চায়। মুসলিমদের ক্ষুব্ধ প্রতিক্রিয়া দেখে ইহুদিরা তাদের দুর্গে আশ্রয় নেয়। এই ঘটনা মুহাম্মদ casus belli (যুদ্ধ ঘোষণার কারণ) হিসেবে বিবেচনা করেন।

ঐতিহ্যবাহী মুসলিম সূত্রমতে, এই ঘটনাসমূহ মদিনার সনদের লঙ্ঘন ছিল। মুহাম্মদ নিজেও এটি casus belli হিসেবে দেখেন।Watt (1956), p. 209. তবে পশ্চিমা ইতিহাসবিদদের মতে, এই ঘটনাগুলি মুহাম্মদের কাইনুকার উপর আক্রমণের প্রকৃত কারণ নয়। F.E. Peters মনে করেন, সনদের লঙ্ঘনের সুনির্দিষ্ট বিবরণ উৎসগুলোতে অনুপস্থিত।Peters 218. Fred Donner বলেন, কাইনুকার বহিষ্কারের পেছনের কারণ স্পষ্ট নয়। তার মতে, কাইনুকা কারিগর ও বণিক শ্রেণির হওয়ায় তারা মক্কার ব্যবসায়ীদের সঙ্গে ঘনিষ্ঠ সম্পর্ক রাখত, যা মুহাম্মদের দৃষ্টিতে সমস্যা ছিল।Donner 231–232. উইন্সিন্ক মনে করেন, মুসলিম ঐতিহাসিকদের উল্লেখিত ঘটনাগুলো শুধুই রূপকথার মতো এবং ইহুদিরা নিজেদের শক্তিশালী অবস্থানে থেকে মুহাম্মদের বিরোধিতা করছিল। বদরের বিজয়ে শক্তিশালী হয়ে ওঠার পর মুহাম্মদ এই বিরোধিতার অবসান ঘটাতে চেয়েছিলেন। Norman Stillman-ও মনে করেন, বদরের বিজয়ের পর মুহাম্মদ মদিনার ইহুদিদের বিরুদ্ধে পদক্ষেপ নেওয়ার সিদ্ধান্ত নেন।Stillman 13.

মুহাম্মদ এরপর কাইনুকা গোত্রকে বাজারে সমবেত করেন এবং বলেন:

তখন কাইনুকারা জবাব দেয়:

শিবলি নোমানী ও সফিউর রহমান মুবারকপুরী এই জবাবকে যুদ্ধ ঘোষণার শামিল বলে মনে করেন।Nomani 90-91, al-Mubarakpuri 239. মুসলিম ঐতিহ্য অনুযায়ী, এই ঘটনার পরে কুরআন থেকে  নাজিল হয়। এরপর মুহাম্মদ বনু কাইনুকাকে ১৪ অথবা ইবন হিশাম এর মতে ১৫ দিন অবরোধ করেন,Stillman 123. যার পর গোত্রটি শর্তহীনভাবে আত্মসমর্পণ করে।Guillaume 363, Stillman 123. Watt এর মতে, আত্মসমর্পণের সময় কিছু আলোচনা হয়েছিল। সে সময় কাইনুকার ৭০০ যোদ্ধা ছিল, যাদের মধ্যে ৪০০ জন ছিল বর্ম পরিহিত। তিনি মনে করেন, মুহাম্মদ এককভাবে এত বড় বাহিনীকে অবরোধ করতে পারতেন না, যদি না তাদের মিত্ররা সরে দাঁড়াত।Watt (1956), pg. 209-10. কিছু মত অনুসারে, মদিনার বাজার প্রতিযোগিতা থেকে এই গোত্রকে সরানোর জন্যই এই অভিযান পরিচালিত হয়েছিল।

বনু কাইনুকা আত্মসমর্পণ করলে, আবদুল্লাহ ইবন উবাই, খাযরাজ গোত্রের এক নেতা মুহাম্মদের কাছে অনুরোধ জানান, যাতে তাদের হত্যা না করে বহিষ্কার করা হয়। ইবন ইসহাক উল্লেখ করেন:

এরপর মুহাম্মদ তার অনুসারীদের নির্দেশ দেন তাদের ছেড়ে দিতে এবং বলেন, “তাদের যেতে দাও; আল্লাহ তাদের ধ্বংস করুন, এবং (আবদুল্লাহ ইবন উবাইকেও) তাদের সঙ্গে ধ্বংস করুন।”

উইলিয়াম মণ্টগোমারি ওয়াট বলেন, আবদুল্লাহ ইবন উবাই গোত্রটির বহিষ্কার ঠেকাতে চাচ্ছিলেন। মুহাম্মদ এ বিষয়ে অনড় ছিলেন, তবে অন্যান্য বিষয়ে নমনীয় ছিলেন। ইবন উবাইয়ের যুক্তি ছিল, ৭০০ যোদ্ধা নিয়ে কাইনুকা মক্কার সম্ভাব্য আক্রমণের বিরুদ্ধে গুরুত্বপূর্ণ প্রতিরোধশক্তি হিসেবে কাজে আসতে পারত।*Watt, Muhammad prophet and statesman, p. 131

William Montgomery Watt. "Abd Allah b. Ubayy b. Salul." Encyclopaedia of Islam. তবে মুহাম্মদের সঙ্গে তাঁর এই দ্বন্দ্ব এবং অন্যান্য ঘটনার কারণে, মুসলিম ঐতিহ্যে আবদুল্লাহ ইবন উবাইকে "মুনাফিকদের নেতা" (মুনাফিকুন) বলা হয়।William Montgomery Watt. "Abd Allah b. Ubayy b. Salul." Encyclopaedia of Islam, see also Stillman 13, 123.

 পরিণতি 

বনু কাইনুকা প্রথমে মদিনার উত্তরে অবস্থিত ওয়াদি আল-কুরা অঞ্চলের ইহুদি উপনিবেশগুলিতে আশ্রয় নেয়। সেখান থেকে তারা সিরিয়ার দেরা (Der'a) অঞ্চলে চলে যায়, যা সালখাদের পশ্চিমে অবস্থিত। সময়ের সাথে সাথে তারা সেখানে পূর্ববর্তী ইহুদি সম্প্রদায়ের সঙ্গে মিশে যায় এবং সেই সম্প্রদায় সংখ্যায় আরও শক্তিশালী হয়।Ben-Zvi 147.

মুহাম্মদ বনু কাইনুকার সম্পত্তি, যার মধ্যে অস্ত্রশস্ত্র ও কারুশিল্পের উপকরণ ছিল, তা তার অনুসারীদের মধ্যে বণ্টন করেন। এই প্রথমবারের মতো যুদ্ধলব্ধ সম্পদের এক-পঞ্চমাংশ ইসলামী রাষ্ট্রের জন্য সংরক্ষিত রাখা হয়। গোত্রের কিছু সদস্য মদিনায় থেকে ইসলাম গ্রহণ করে। বনু কাইনুকার একজন সদস্য, আবদুল্লাহ ইবন সালাম, পরবর্তীতে একজন ধর্মপ্রাণ মুসলিম হন। যদিও কিছু মুসলিম সূত্র মতে তিনি মুহাম্মদের মদিনায় আগমনের পরপরই ইসলাম গ্রহণ করেন, আধুনিক পণ্ডিতরা মনে করেন যে আরও নির্ভরযোগ্য সূত্র অনুযায়ী, তার ইসলাম গ্রহণের সাল ছিল ৬৩০ খ্রিস্টাব্দ, অর্থাৎ মুহাম্মদের আগমনের আট বছর পর।

 তথ্যসূত্র 

 আরও দেখুন 
 বনু নাদির
 বনু কুরাইযা
 জিহাদ
 ইসলামে যুদ্ধের নিয়ম

 তথ্যসূত্র 

 টীকাসমূহ 

 Encyclopaedia of Islam. সম্পা. পি. বেয়ারম্যান প্রমুখ, লেইডেন: ব্রিল, ১৯৬০–২০০৫।
 বেন-জভি, ইত্সহাক। The Exiled and the Redeemed। জিউইশ পাবলিকেশন সোসাইটি, ১৯৫৭।
 ডোনার, ফ্রেড এম. "Muhammad's Political Consolidation in Arabia up to the Conquest of Mecca", Muslim World 69 (1979): 229–247।
 ফায়ারস্টোন, রেউভেন। Jihad: The Origin of Holy War in Islam। অক্সফোর্ড ইউনিভার্সিটি প্রেস, ১৯৯৯। 
 গিয়োম, এ. The Life of Muhammad: A Translation of Ibn Ishaq's Sirat Rasul Allah। অক্সফোর্ড ইউনিভার্সিটি প্রেস, ১৯৫৫। 


 স্টিলম্যান, নরম্যান। The Jews of Arab Lands: A History and Source Book। ফিলাডেলফিয়া: জিউইশ পাবলিকেশন সোসাইটি অব আমেরিকা, ১৯৭৯। 



বিষয়শ্রেণী:হিজাজি ইহুদি
বিষয়শ্রেণী:মুহাম্মদ ও ইহুদিবাদ
বিষয়শ্রেণী:মধ্যযুগীয় ইসলামী বিশ্বে ইহুদিরা
বিষয়শ্রেণী:মুহাম্মাদ ও ইহুদি ধর্ম